CELEX: 32015R2318
Language: et
Date: 2015-12-08 00:00:00
Title: Komisjoni rakendusmäärus (EL) 2015/2318, 8. detsember 2015, teatavate kaupade klassifitseerimise kohta kombineeritud nomenklatuuris

12.12.2015   
            
            
               ET
            
            
               Euroopa Liidu Teataja
            
            
               L 328/57
            
         KOMISJONI RAKENDUSMÄÄRUS (EL) 2015/2318,
   8. detsember 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. detsember 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode (nutitelefoni käsivarreside) on valmistatud peamiselt tekstiilmaterjalist. Ta koosneb elastse käesideme küljes olevast mobiiltelefoni taskust ja teda saab käsivarre ümber kinnitada.
                  Tasku tagaküljel on avaus, kust mobiiltelefon sisse mahub. Toote esiküljel on ristkülikukujuline, läbipaistev õhukesest plastkilest aken. Läbipaistva aken on raamitud poorse vahtplastkilega, mis katab ühtlasi rihma lühema otsa esiosa. Toote tagakülg ja selle kinnitusriba on kummeeritud tekstiilist (tekstiilist väliskihid, mille vahel on vahtkummikiht). Rihma küljes on takjakinnise riba, mis pannakse läbi kahe pandlas oleva avause ja mida saab kandja käsivarrele kinnitamisel parajaks sobitada.
                  (Vt fotod A ja B) (1)
                  
               
               
                  4202 92 98
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, jaotise XI märkuse 1 punktiga l, grupi 42 lisamärkusega 1 ning CN-koodide 4202, 4202 92 ja 4202 92 98 sõnastusega.
                  Toode on ette nähtud konkreetse eseme (mobiiltelefoni, nutitelefoni) hoidmiseks. Seega on selle otstarve ja omadused sarnased rubriigi 4202 all kirjeldatud mahutite omaga (vt ka harmoneeritud süsteemi selgitavad märkused rubriigi 4202 kohta).
                  Järelikult ei saa toodet klassifitseerida rubriigi 6307 alla muude tekstiilist valmistoodete hulka.
                  Toode klassifitseeritakse CN koodi 4202 92 98 alla kui tekstiilmaterjalist välispinnaga vutlar.
               
            
         
      
                  
                     
               
               
                  
                     
               
            
                  Foto A
               
               
                  Foto B
               
            
         (1)  Fotod on üksnes illustreerivad.